Benazir Charles

Benazir Berends Charles  (☆ 9 di yüli 1992 na Kralendijk) ta un modelo i reina di beyesa boneriano ku a titulá Miss Boneiru 2010. El a representá e isla na varios sertamen internashonal i a klasifiká den e top 15 di e sertamen Miss Intercontinental 2010. 

 Bida 
Charles a nase na Boneiru i na edad di 10 aña a sali pa Hulanda huntu ku su mama i su ruman hòmber. El a kompletá HAVO na Boneiru. E ta praktika deporte, entre otro buseo, siklismo i kanoa. E ta papia hulandes, ingles i papiamentu.

 Karera di beyesa 
Charles a kompetí komo un di 6 finalista den Miss Boneiru, ku a tuma lugá dia 4 di sèptèmber 2010 na Kralendijk, kaminda el a wòrdu premiá komo 'Best Runway', 'Miss Popular', 'Miss Elegance', 'Miss Best Evening Gown' i finalmente a bira e ganadó di e título maksimo, opteniendo e derecho di representá Boneiru den kompetensianan internashonal.Miss Bonaire Pageant, Bonairereporter.com (4 di september 2010) E mesun aña Charles a kompetí den Miss Intercontinental 2010, ku a tuma lugá dia 6 di novèmber 2010 na Punta Cana, Repúblika Dominikano, klasifikando komo un di e 15 semifinalistanan i e di 8 runner-up di e kompetensia. 
Na 2011, Charles lo mester a bira e promé representante di Bonaire den sertamen di Miss Universo desde Julina Felida na aña 1999, sinembargo a keda sin entregá su nominashon pa e sertamen. Na su luga el a kompetí dia 7 di novèmber 2011 den e sertamen di Miss World 2011 na London, huntu ku 113 otro partisipante, kaminda durante e kompetensia el a klasifiká den e top 24 pa 'Sportswoman' i top 30 pa 'Beauty with a Purpose'. Na 2021, el a representá Boneiru den e sertamen di Miss Globe 2012, ku a tuma lugá na Tirana, Albania.

Benazir Charles ta konosí tambe komo aktris pa su papel di Shantel den e pelíkula Sensei Redenshon (2013).Benazir Charles, Imdb.com

 Link eksterno 
Benazir Charles - IMDb 

Category:Boneiru
Category:Hende